chris gayle awarded usd 221,000 in defamation case
Chris Gayle: పరువు నష్టం కేసులో క్రిస్‌గేల్‌కి పరిహారం..!
క్రిస్‌గేల్‌ సిడ్నీలోని తన డ్రెస్సింగ్‌ రూమ్‌‌కి మహిళా మసాజ్‌ థెరపిస్టును పిలిపించుకున్నాడు. ఆమె ముందు అసభ్యకరంగా తన మర్మాంగాలను ప్రదర్శించాడు -2016లో ఫెయిర్‌ఫాక్స్‌ ఓ కథనంలో ఇలా..!
Samayam Telugu | Updated:
Dec 3, 2018, 02:33PM IST
ఆస్ట్రేలియా మీడియా సంస్థపై వెస్టిండీస్ విధ్వంసక ఓపెనర్ క్రిస్‌గేల్‌ ఘన విజయం సాధించాడు. 2016 జనవరిలో తనపై అసభ్యకర తప్పుడు కథనాల్ని ప్రచురించిన ఆస్ట్రేలియా మీడియా సంస్థ ఫెయిర్‌ఫాక్స్‌పై ఆగ్రహం వ్యక్తం చేసిన క్రిస్‌గేల్ .. అప్పట్లో న్యూసౌత్‌వేల్ సుప్రీంకోర్టులో పరువు నష్టం దావా వేశాడు. ఈ కేసుపై ఈరోజు అంతిమ తీర్పుని వెలువరించిన కోర్డు.. తప్పుడు కథనాల్ని ప్రచురించినందుకు క్రిస్‌గేల్‌కి పరిహారం రూపంలో 2,20,770 అమెరికన్ డాలర్లని చెల్లించాలని ఆదేశించింది.
అసలు ఏం జరిగిందంటే..? ఐసీసీ వన్డే ప్రపంచకప్‌- 2015 సమయంలో క్రిస్‌గేల్ తన హోటల్‌ రూములోకి వచ్చిన మహిళా మసాజ్ థెరపిస్ట్‌తో అసభ్యకరంగా ప్రవర్తించినట్లు ఫెయిర్‌ఫాక్స్‌ మీడియా న్యూస్‌ పేపర్స్‌.. ది ఏజ్‌, ది సిడ్నీ మార్నింగ్‌ హెరాల్డ్‌, ది కాన్‌బెర్రా టైమ్స్‌ 2016 జనవరిలో వరుస కథనాల్లో ఆరోపించాయి. అందులో ‘క్రిస్‌గేల్‌ సిడ్నీలోని తన డ్రెస్సింగ్‌ రూమ్‌‌కి మహిళా మసాజ్‌ థెరపిస్టును పిలిపించుకున్నాడు. ఆమె ముందు అసభ్యకరంగా తన మర్మాంగాలను ప్రదర్శించాడు’ అని ప్రచురించాయి.